༄། ། ཤྲཱི་ཕུག་པར་བུམ་པའི་སྤྲིངས་ཡིག་གཉིས་མེད་མ། །  མཁའ་གཉིས་སུ་མེད་པའི་ནམ་མཁའ་ལ། ། འཇའ་གཉིས་སུ་མེད་པའི་གཟུགས་སྐུ་ཤར། ། ཡོངས་སུ་དག་པའི་རྒྱུ་འབྲས་དེ། ། རང་བཞིན་མེད་ཀྱང་མི་འཁྲུལ་བར། ། ཆོས་རྗེ་ཐུབ་པ་རྣམས་ཀྱིས་གསུངས། ། སྐུ་གཉིས་སུ་མེད་ལ་ཕྱག་འཚལ་ལོ། ། ཁྱེད་ཀྱིས་འབུལ་བ་ཞབས་འབྲིང་དང་། ། ཞབས་ཏོག་རྒྱ་ཆེན་བགྱིས་པ་རྣམས། ། དབུས་གཙང་པྲེ་ཏའི་གྲོང་ཁྱེར་དུ། ། བདུད་རྩིའི་ཆར་པ་ཆེན་པོ་ཕབ། ། གདུལ་བྱའི་ལོ་ཏོག་ཚིམ་པ་འདིས། ། ཨེ་མ་ངོ་མཚར་མི་ཆེ་འམ། ། ཁྱེད་ཕྱིར་བདག་གིས་བྲིས་པ་ཡི། ། བསྟན་བཅོས་རྒྱུ་མཚན་མང་པོ་དེ། ། རྒྱུ་མཚན་གནད་དང་བཅས་པར་ཡང་། ། ཐུགས་སུ་ཆུད་པ་ངོ་མཚར་ཆེ། ། འབུལ་བ་མཛོད་དང་ཞབས་ཏོག་ཅན། ། ལྟེམ་རྐྱང་མ་མཛད་ཉམས་རྟོགས་ཅན། ། རྒྱུན་མ་གཅོད་གཅིག་དད་པ་ཅན། ། བདག་གི་ཟ་འདོད་ཨ་ཅང་སྟེ། ། སོ་ནམ་བྱ་རྒྱུ་འདི་ལས་མེད། ། ཕྱག་བྱད་བཟང་པོ་ཐུགས་ལ་བཏགས། ། ཡིག་རྟེན་དབུ་ཞྭ་གསོལ་འཕྲོ་གཅིག། བསྐུར་ནས་མཆིས་པ་བཞེས་པར་ཞུ། ། ། ། ༨༠༨༽